Lepuri Lazdrak
By: nga Dea Halimi
Publisher: shtëpia botuese Fad Prishtinë
Published: 2017
Place of publication: Prishtinë, R. e Kosovës
Format: Novelë për fëmijë
Number of pages: 40
First sentence: Tashmë vjeshta kishte shfaqur  në pemët e lulet  mrekullinë e vet, veçse këtu, në qytetin në të cilin jetoj me mamin e babin, është bukur vështirë t`i përjetosh të gjitha nuancat e magjishme që i ka kjo stinë. Vendosa ta lusja nënën, të shkonim pak në Gërmi, apo te dajat, në Buzëlumë, për t`i shijuar ngjyrat e bukura e të pafundme që i krijon vjeshta. 
	-Pse, mund t`i shijosh bukuritë këtu,  - tha mami. 
	-Ku këtu, ku?! Ka vetëm asfalt, ka vetëm beton dhe tym, mjegull e pullaze të përhirta. Natyra është vrarë. As ndonjë zog, as pemë, asndonjë lule, asgjë që t`i mbush mushkëritë me ajër të pastër. 
-Mirë, shkojmë. Veçse... dëgjo, Dea.
	-Po, të dëgjoj.
	-Tash jetojmë këtu, në qytet... E, duhet të bëjmë përpjekje këtu ta krijojmë ambientin e mirë për jetesë të mirë. Me pemë e lule e ajër të pastër.
	-Ku? Kush ka mundur e ka përvetësuar ndonjë hapësirë për të ndërtuar ndonjë kulm për vete. Askush nuk ka menduar për hapësirat e gjelbra. As për këndet në të cilat do të kënaqeshin fëmijët.
	-Shkojmë, pra te dajat.
	-Mund të shkojmë dhe te motra jote.
	-Jo, motrës i janë rritur fëmijët e ti nuk do të gjesh kënd të luash.
 	-Te dajat, pra. Aty është dhe lumi e përgjatë tij ka shumë pemë... Aty do të luaj me Tinën, apo dhe me Enesin. Shkojmë atje, mami.
	Mami e pastroi pak automobilin e  vendosëm të nesërmen për vikend të shkonim te dajat. Frynte një puhizë, ndërsa u nisëm. Mëngjesi i vjeshtës së artë me një mëshikëz të një mjegulle të përhirtë na përcillte tërë kohën, derdhej  nëpër gryka e lugina; ushtonte andaj nga vinte me oshtinë e me gjarpërim Llapi i kaltër, nga zbriste përmes fshatit të bukur Buzëlumë.
	-Aty do të ndalemi, mami, - ia bëra duke e shikuar shtëpinë në tri kate, në të cilën jetojnë dajat. Zhurma e këndshme e fëmijëve derdhej nga brenda deri në oborr.
	-Ja, sa hapësirë e ajër të pastër ka këtu.
	-Po, - tha mami e më mori për dore.
	-Ah, mami, jeta e secilit është një roman... – ia bëra.
	-Kush ta tha ty këtë?
	-E formulova vetë!
	-Kaq e vogël?
	-Kështu... siç më ka cilësuar dhe shkrimtari Shaip – “Dea e vogël e madhe!”
Description: “Lepuri  lazdrak” një novelë e cila ngërthen ne vet imagjinatën, lojën dhe përditshmërinë e fëmijëve . Libri ndërthuret me ngjarje  imagjinatave nga jeta e fëmijëve në të përditshmen e tyre. personazhe kryesor janë Lepuri lazdrak dhe kopshtari Nela. Libri është i ilustruar me ilustrime te  çarta që tregojnë vet ngjarjen e librit.